PONTONINĖS PRIEPLAUKOS SU ĮRENGIMU PIRKIMO
TECHNINĖ SPECIFIKACIJA


1. Bendrosios nuostatos
1.1. Pirkimo objektas: Pontoninės prieplaukos su įrengimu (įskaitant jos pagaminimą, pristatymą ir sumontavimą) pirkimas.
1.2. Prekės pristatymo ir įrengimo vieta: Šventosios jūrų uosto akvatorija Prieplaukos g. 26, Palanga (pontonų įrengimo vietos schema pridedama).
1.3. Pirkimas nėra skaidomas į dalis.
1.4. Pirkimas vykdomas bendra tvarka, nes centrinė perkančioji organizacija viešoji įstaiga CPO LT tokių prekių netiekia.
1.5. Perkama 150 m ilgio pontoninė prieplauka turi tenkinti pirkimo dokumentuose nurodytus techninius parametrus. Pardavėjas gali siūlyti lygiaverčių ar geresnių techninių charakteristikų prekę. Prekė turi turėti gamintojo atitikties deklaracijas/eksploatacinių savybių deklaracijas arba lygiaverčius dokumentus. Šio gaminio (prekės) pardavėjas yra atsakingas už jos pagaminimą, pristatymą ir sumontavimą savomis jėgomis ar pasitelkdamas kompetentingus trečiuosius asmenis. Ši prieplauka turi tarnauti bet kokiomis klimato sąlygomis, tiek žiemos periodu, tiek vasaros. Prieplaukos iškėlimas iš vandens žiemos metu nenumatomas.
1.6. Pardavėjams, siekiant nustatyti darbų apimtis, savo galimybes, riziką, potencialias išlaidas bei išsiaiškinti kitas aplinkybes, svarbias ruošiant pasiūlymą, rekomenduojama atvykti apžiūrėti pontoninės prieplaukos pristatymo bei įrengimo vietą. Apžiūra vyks dalyvaujant pirkėjo atstovams, objekto apžiūrą organizuojant su kiekvienu laiku pateikusiu prašymą pardavėju atskirai. Pardavėjas privalo iš anksto, ne vėliau kaip prieš 1 (vieną) darbo dieną CVP IS priemonėmis pateikti prašymą, nurodydami pageidaujamą susitikimo laiką, asmenų sąrašą (vardas, pavardė, pareigos), kurie dalyvaus apžiūroje ir kontaktinį telefono numerį. Pirkėjas turi teisę su pardavėju suderinti kitą, nei jo prašyme nurodytą, susitikimo laiką. Pontoninės prieplaukos sumontavimo vietos apžiūra gali būti vykdoma ne vėliau, kaip likus 5 darbo dienoms iki pasiūlymų pateikimo termino pabaigos. Apžiūros metu tiekėjams nebus atsakinėjama į klausimus, susijusius su pirkimo objektu, nes susitikimas skirtas tik objekto apžiūrai. Po apžiūros pardavėjai galės juos pateikti konkurso nustatyta tvarka ir terminais.
1.7. Sutartis įsigalioja, kai ją elektroniniais parašais pasirašo abi sutarties šalys ir galioja 3 mėnesius.
1.8. Prekė turi būti pagaminta, pristatyta ir sumontuota per 2 mėnesius nuo sutarties įsigaliojimo dienos. Per šį laikotarpį prekė turi būti pristatyta, sumontuota taip, kad pilnai funkcionuotų, personalas turi būti apmokytas naudotis įranga. 
1.9. Maksimali pasiūlymo kaina – 190 082,64 EUR be PVM; 230 000,00 EUR, įskaitant PVM.
1.10. Pontoninės prieplaukos techninė specifikacija:
	Gaminio dalies pavadinimas
	Techninė charakteristika

	1. Betoninis pontonas (pontonas su grandinės jungimo kanalais, medinėmis atmušomis). Bendras pontonų ilgis – 150 m, plotis 2.4 m (13–16 vnt., priklausomai nuo vieneto ilgio matmens)
	1.1. Aukštis 0,8-0,9 m
1.2. Ilgis 8,0–12,5 m
1.3. Aukštis virš vandens paviršiaus 0,38–0,46 m be dangos.
1.4. Keliamoji galia: 8,8–9,2 m – ≥ 3,8 kN/m; 11,8–12,5 m – ≥ 4,1 kN/m2.
1.5. Hidrotechninis fibro betonas (C40/50), pralaidumas vandeniui W6, poveikis aplinkai XS2, atsparumas įšalui XF4 ir KK4 pagal EN 206-1.
1.6. Sutvirtintas: ≥ 6 mm galvanizuota armatūra C4 pagal ISO 1461 standartą.
1.7. Karkaso užpildas – EPS. Tankis: ne mažiau 19 kg/m3.
1.8. Į pontono komplektą įeina: pontonas; tvirtinimo bėgiai; kanalai komunikacijoms (inžineriniams tinklams) abejose pontono pusėse.
1.9. Atmušos per visą pontono ilgį, 70–100 mm pločio × 180–220 mm aukščio.
1.10. Pontonai tarpusavyje sujungiami per guminę tarpinę.

	2. Plieninis priėjimo lieptelis (1 vnt.)
	2.1. Ilgis – ne mažiau 12 m
2.2. Plotis – 1250–1250 mm
2.3. Rėmas – karšto cinkavimo plienas pagal ISO 1461 – C4.
2.4. Danga neslidi, impregnuota pušis (pagal EN 338 – HC4) arba WPC.
2.5. Lieptelis su nuožulnumo plokšte ir plieniniais cinkuotais porankiais.

	3. Gelbėjimo postas su priešgaisrinės apsaugos spinta (2 vnt.)
	Gelbėjimo postą sudaro:
3.1. Gelbėjimosi plūduras su metimo virve (10–20 m).
3.2. 3–4 m ilgio kablys.
3.3. 2,7–3,0 m ilgio kopėčios (plūduriuojančios, aliuminio).
3.4. Informacinė lentelė, gesintuvas ir spintelė.

	4. Švartavimo pirštas (6 vnt.)
	4.1. Ilgis – 6,0–7,0 m.
4.2. Plotis – 0,65–0,75 m.
4.3. Keliamoji galia – ≥ 1,0 kN/m2.
4.4. Aukštis virš vandens paviršiaus – 0,45–0,6 m.
4.5. Klampių kiekis piršte – ≥ 3.
4.6. Rėmas – karšto cinkavimo plienas pagal ISO 1461 – C4.
4.7. Danga neslidi, impregnuota pušis (pagal EN 338 – HC4) arba WPC.
4.8. Plūdurai – plastikiniai pontonai su užpildu.

	5. Saugumo vartai (1 vnt.)
	5.1. Pritaikomi 1,2 m pločio liepteliui.
5.2. Aukštis 2,1–2,4 m.
5.3. Saugumo vartai susideda iš rėmo, varčios su rankena ir spyna, šoninių saugos skydų. Montuojami ant lieptelio. Pagaminta iš valcuoto plieno, karšto galvanizavimo pagal EN ISO 1461.

	6. Švartavimo elementas (klampė) (52 vnt.)
	6.1. Stipris – ≥ 25 kN
6.2. Aprašas: Į komplektą įeina klampė, tvirtinimo elementai prie betoninio (konstrukcinio) denio.
6.3. Klampė pagaminta iš valcuoto plieno, karšto galvanizavimo pagal EN ISO 1461.
6.4. Klampės forma: vertikalus cilindrinis tūris su tvirtinimo plokštele apatinėje dalyje; iš dviejų priešingų cilindrinio tūrio pusių po konsolę klampiavimui.

	7. Inkaravimo sistema
	7.1. 52 vnt. po 1000 kg betoniniai inkarai.
7.2. Cinkuota grandinė 20 mm 780 m.
7.3. Cinkuota 25 mm jungtis 52 vnt.

